****

 **REPUBLIKA HRVATSKA**

KRAPINSKO – ZAGORSKA ŽUPANIJA

**OPĆINA KRAPINSKE TOPLICE**

**OPĆINSKO VIJEĆE**

**KLASA:** 320-01/20-01/0002

**UR.BROJ:** 2197/03-02-20-2

**K.Toplice, 17.04.2020.**

Na temelju članka 33. Statuta Općine Krapinske Toplice (Službeni glasnik KZŽ br 16/09, 8A/13 , 6/14 i 4/18) Općinsko vijeće Općine Krapinske Toplice na 24. sjednici održanoj 17.04.2020.g. donijelo je

**P R O G R A M**

**potpora poljoprivredi na području Općine Krapinske Toplice za 2020.g.**

**Članak 1.**

(1) Ovim Programom potpora poljoprivredi na području Općine Krapinske Toplice (dalje u tekstu: Program) utvrđuju se aktivnosti u poljoprivredi za koje će Općina Krapinske Toplice (dalje u tekstu: Općina) u 2020.g. dodjeljivati potpore male vrijednosti te kriteriji i postupak dodjele istih.

(2) Potpore podrazumijevaju dodjelu bespovratnih sredstava iz Proračuna Općine.

**Članak 2.**

 (1) Korisnici ovog Programa mogu biti poljoprivredna gospodarstva upisana u Upisnik poljoprivrednih gospodarstava koja imaju sjedište odnosno prebivalište na području Općine i čija se proizvodnja odvija na području Općine, a koja zadovoljavaju kriterije propisane za pojedine aktivnosti.

(2) Iznimno, korisnik ovog Programa može biti i poljoprivrednik fizička osoba, a vezano samo na potporu koja se odnosi na dodatnu izobrazbu o sigurnom rukovanju pesticidima.

(3) Pojam poljoprivredna gospodarstva obuhvaća sljedeće subjekte u poljoprivrednoj proizvodnji: obiteljska poljoprivredna gospodarstva, obrti, trgovačka društva i zadruge registrirane za obavljanje poljoprivredne djelatnosti.

 (4) Za korisnike potpora koji su u sustavu PDV-a troškovi PDV-a nisu prihvatljivi za odobravanje potpore.

**Članak 4.**

(1) Općina će u 2020-toj dodjeljivati potpore za sljedeće aktivnosti:

1. Mjera 1: Potpora za umjetno osjemenjivanje stoke (krava, junica, krmača).

2. Mjera 2: Potpora za nabavu trajnih nasada (za podizanje i obnovu trajnih nasada) .

3. Mjera 3: - potpora za izobrazbu o sigurnom rukovanju pesticidima.

**Članak 5.**

(1) Potpora za umjetno osjemenjivanje stoke (krava, junica, krmača) odobriti će se korisniku za subvencioniranje troškova umjetnog osjemenjivanja stoke u iznosu od 200,00 kuna po prvoj oplodnji.

 (2) Uvjeti za dodjelu potpore su:

 a) korisnici mogu biti poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava

b)sjedište poljoprivrednog gospodarstva te stoka za koju se traži potpora treba

biti na području Općine, a osjemenjivanje izvršeno u tekućoj godini prije podnošenja zahtjeva za dodjelu potpore

c) potpora će se isplaćivati temeljem originalnog računa i potvrde (pripusnice)

veterinarske stanice koja je obavila uslugu.

**Članak 6.**

(1)Potpora za nabavu trajnih nasada odobriti će se korisniku za nabavu certificiranog sadnog materijala (za sadnice lješnjaka, kupine, borovnice, jabuke, kruške i sl) i vinove loze, i to za kupnju sadnica u količini od 10 – 200 komada, u visini od 40% troškova nabave.

 (2) Uvjeti za dodjelu potpore su:

 a) korisnici mogu biti poljoprivredna gospodarstva (OPG, obrti, trgovačka društva, zadruge registrirane za obavljanje poljoprivredne djelatnosti) upisana u Upisnik poljoprivrednih gospodarstava

 b) sjedište poljoprivrednog gospodarstva te poljoprivredna površina za koju se traži potpora treba biti na području Općine,

 c) ulaganje treba biti izvršeno u tekućoj godini, a prije podnošenja zahtjeva za dodjelu potpore

 d) potpora će se isplaćivati po ispostavljenom originalnom računu za kupnju sadnica, a nakon izvršene kontrole od strane nadležnog tijela Općine.

(3) Subvencije iz ovog članka isplaćivati će se isključivo za sadnice voćaka i cjepove vinove loze koje su kupljene u Republici Hrvatskoj

**Članak 7.**

Potpora za dodatnu izobrazbu o sigurnom rukovanju pesticidima odobriti će se korisniku koji ima prebivalište na području Općine Krapinske Toplice i važeću iskaznicu za sigurno rukovanje i primjenu pesticida, u 100%-tnom iznosu.

**Članak 8.**

(1) Za provedbu mjere iz ovog Programa, osim za provedbu mjere 3, Općinski načelnik Općine raspisuje javni poziv u roku od 15 dana od dana stupanja na snagu ovog Programa.

(2) Javni poziv objavljuje se na oglasnoj ploči i web stranici Općine u kojem će se utvrditi rokovi i postupak podnošenja zahtjeva za dodjelu potpore s pripadajućom dokumentacijom.

(3) Prijava na javni poziv podnosi se Jedinstvenom upravnom odjelu Općine u pisanom obliku na obrascu prijave kojeg izrađuje Općina.

(4) Uz prijavu, podnositelj prijave prilaže odgovarajuću dokumentaciju određenu u obrascu prijave i javnom pozivu.

(5) Prijave se rješavaju prema redoslijedu dospijeća, odnosno do utroška planiranih sredstava za proračunsku godinu.

(6) Na osnovu provedenog javnog poziva i ocjene podnijetih prijava, Općinski načelnik Općine na temelju prijedloga Jedinstvenog upravnog odjela, dodjeljuje potporu sukladno ovom Programu.

**Članak 9.**

Potrebna dokumentacija koja se prilaže kod podnošenja zahtjeva za potporu:

1.dokaz da je podnositelj zahtjeva upisan u Upisnik poljoprivrednih gospodarstava (preslika rješenja, iskaznice)

3. potvrda (pripusnica) i račun veterinarske stanice koja je obavila uslugu,

4. originalni račun za nabavljene sadnice s dokazom o izvršenom plaćanju

 računa,

6. preslika žiro računa / IBAN,

7. drugi dokumenti propisani za pojedine potpore.

**Članak 10.**

(1) Za provedbu ovog Programa u 2020.g. planirana su sredstva u iznosu od 42.800,00 kuna, i to:

1. za Mjeru 1 - 15.000,00 kuna
2. za Mjeru 2 – 17.800,00 kuna.
3. Za Mjeru 3 – 10.000,00 kuna

(2) Potpore će se isplaćivati korisnicima temeljem ovog Programa do utroška planiranih sredstava u Proračunu Općine za proračunsku godinu.

(3) Ovlašćuje se Općinski načelnik da u slučaju potrebe izvrši preraspodjelu sredstava koja su planirana za pojedinu mjeru u stavku 1. ovog članka.

**Članak 11.**

 Korisnik potpore dužan je omogućiti davatelju potpore kontrolu namjenskog utroška sredstava dobivene potpore.

**Članak 12.**

 Ukoliko se u postupku kontrole utvrdi da je korisnik potpore nenamjenski utrošio sredstva dobivene potpore, dužan je ista vratiti na žiro račun davatelju potpore zajedno s obračunatom zakonskom zateznom kamatom.

**Članak 13.**

Ovaj Program stupa na snagu prvog dana od dana objave u Službenom glasniku Krapinsko-zagorske županije.

 OPĆINSKO VIJEĆE OPĆINE KRAPINSKE TOPLICE

 PREDSJEDNIK:

 Zvonko Očić, prof.